Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: [2. számú melléklet a 173/1997. (X. 6.) Korm. rendelethez]
Paragraph Index: 432

10. sor: Egyéb bevételek Itt kell kimutatni a pénztár működésével kapcsolatos várható veszteségek, a likviditási és kockázati céltartalék visszapótlásával kapcsolatos kötelezettségek, valamint a Garancia Alapba az Mpt. 90. §-a alapján történő visszafizetési kötelezettségek fedezetére képzett előző évi céltartalékok felhasználásának összegét. Itt kell továbbá kimutatni a szokásos mértéket meg nem haladó káreseményekkel kapcsolatos bevételeket, a naptári évhez kapcsolódóan a mérlegkészítés időpontjáig megkapott — a szokásos mértéket meg nem haladó — bírságok, kötbérek, késedelmi kamatok — ideértve a tagdíjak késedelmes bevallása és befizetése miatt kapott bírságok, késedelmi kamatok, önellenőrzési pótlék —, kártérítések összegét és a behajthatatlannak minősített követelésekre történt befizetések összegét. Ezen a soron kell kimutatni a pénztártag más pénztárba történő átlépésekor vagy tagsági viszonyának egyéb módon történő megszűnésekor, a pénztárnál kimutatott működési célú tagdíjhátralékának összegében a meg nem fizetett tagdíjak tartalékának felhasználását. Egyéb bevételként kell kimutatni az immateriális javak, a működtetett ingatlanok eladási árának összegét, továbbá a külföldi pénzértékre szóló, működéssel kapcsolatos követelés, kötelezettség értékelésekor, illetve pénzügyi rendezésekor keletkezett árfolyamnyereség összegét.

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes